ਅਲ ਕੌਸ
  ਫ਼ਲਸਤੀਨੀ ਸਮਾਜ ਵਿੱਚ ਜਿਨਸੀ ਅਤੇ ਲਿੰਗ ਵਿਭਿੰਨਤਾ ਲਈ ਅਲ ਕੌਸ ( ਅਰਬੀ : القوس للتعددية الجنسية والجندرية في المجتمع الفلسطيني), ਜਿਸਨੂੰ ਅਕਸਰ "ਅਲਕੌਸ" ਕਿਹਾ ਜਾਂਦਾ ਹੈ, ਇੱਕ ਫ਼ਲਸਤੀਨੀ ਨਾਗਰਿਕ ਸਮਾਜ ਸੰਸਥਾ ਹੈ ਜੋ ਗ੍ਰਾਸਰੂਟਸ ਸਰਗਰਮੀ ਵਿੱਚ ਸਥਾਪਿਤ ਕੀਤੀ ਗਈ ਹੈ, ਜਿਸਦਾ ਉਦੇਸ਼ ਫ਼ਲਸਤੀਨ ਦੇ ਸੱਭਿਆਚਾਰ ਅਤੇ ਸਮਾਜਿਕ ਤਬਦੀਲੀ ਵਿੱਚ ਮੋਹਰੀ ਹੋਣਾ ਹੈ। ਇਹ ਸੰਸਥਾ ਐਲ.ਜੀ.ਬੀ.ਟੀ.+ ਅਤੇ ਕੁਈਰ ਭਾਈਚਾਰਿਆਂ ਨੂੰ ਬਣਾਉਣ ਅਤੇ ਸਿਆਸੀ ਸਰਗਰਮੀ, ਸਿਵਲ ਸੁਸਾਇਟੀ ਸੰਸਥਾਵਾਂ, ਮੀਡੀਆ ਅਤੇ ਰੋਜ਼ਾਨਾ ਜੀਵਨ ਵਿੱਚ ਲਿੰਗ ਅਤੇ ਜਿਨਸੀ ਵਿਭਿੰਨਤਾ ਦੀ ਭੂਮਿਕਾ ਬਾਰੇ ਨਵੇਂ ਵਿਚਾਰਾਂ ਨੂੰ ਉਤਸ਼ਾਹਿਤ ਕਰਨ ਲਈ ਕੰਮ ਕਰਦੀ ਹੈ। ਇਹ ਸੰਗਠਨ ਇਜ਼ਰਾਈਲ ਦੇ ਕਬਜ਼ੇ ਵਾਲੇ ਖੇਤਰਾਂ ਦੇ ਸਬੰਧ ਵਿੱਚ ਆਪਣੇ ਆਪ ਨੂੰ "ਕੁਈਰ-ਨਾਰੀਵਾਦੀ" ਅਤੇ "ਬਸਤੀਵਾਦੀ ਵਿਰੋਧੀ" ਦੱਸਦਾ ਹੈ। ਅਗਸਤ 2019 ਵਿੱਚ ਫ਼ਲਸਤੀਨੀ ਅਥਾਰਟੀ ਨੇ ਅਲਕੌਸ ਦੇ ਪੱਛਮੀ ਕਿਨਾਰੇ ਕੰਮ ਕਰਨ 'ਤੇ ਪਾਬੰਦੀ ਲਗਾ ਦਿੱਤੀ ਸੀ। ਬਾਅਦ ਵਿੱਚ ਹੋਈ ਪ੍ਰਤੀਕਿਰਿਆ ਤੋਂ ਬਾਅਦ ਮਹੀਨੇ ਦੇ ਅੰਤ ਤੱਕ ਪਾਬੰਦੀ ਹਟਾ ਲਈ ਗਈ ਸੀ।